কলেজ-বিশ্ববিদ্যালয়ে শিক্ষক নিয়োগে বদল আনতে চলেছে ইউজিসি

ওয়েব ডেস্ক: ইউজিসির (UGC) তরফ থেকে বদল আসতে চলেছে কলেজ-বিশ্ববিদ্যালয়ে শিক্ষক নিয়োগ প্রক্রিয়ায়। এবার থেকে কলেজ-বিশ্ববিদ্যালয়ে সহকারী অধ্যাপক হিসেবে যুক্ত হওয়ার ক্ষেত্রে আর বাধ্যতামূলক থাকছেনা ন্যাশনাল এলিজিবিলিটি টেস্ট বা ইউজিসি নেট (NET) উত্তীর্ণ।

ইউজিসির নতুন নিয়মের খসড়ায় এমনটাই জানানও হল। বিশ্ববিদ্যালয় মঞ্জুরি কমিশনের পক্ষ থেকে সেটি প্রকাশ করা হয়। সোমবার কেন্দ্রীয় শিক্ষামন্ত্রী ধর্মেন্দ্র প্রধান কলেজ বিশ্ববিদ্যালয়ে শিক্ষক-উপাচার্য নিয়োগের ক্ষেত্রে আমূল পরিবর্তন আনার কথা বলেন।

আরও পড়ুন: বিচারপতির ‘ইমপিচমেন্ট’ মামলা খারিজ করল হাইকোর্ট

ইউজিসির নতুন নিয়ম অনুযায়ী, উপাচার্য নিয়োগের ক্ষেত্রে সেই সংশ্লিষ্ট ব্যক্তি অ্যাকাডেমিক ঘরানার ব্যক্তি নাও হতে পারেন, আবার কলেজ-বিশ্ববিদ্যালয়ের ক্ষেত্রে শিক্ষক নিয়োগের জন্য তাকে নেট উত্তীর্ণ হতেই হবে এমন বাধ্যতামূলক বার্তা আর নেই ইউজিসির তরফ থেকে।

নয়া নিয়ম অনুযায়ী, কোন ব্যক্তি গণিতে স্নাতক এবং পদার্থবিদ্যায় স্নাতকোত্তর উত্তীর্ণ হলেও তিনি চাইলে রসায়নে পিএইচডি করতে পারেন এবং এই পিএইচডির বিষয় হিসেবে তিনি কলেজ-বিশ্ববিদ্যালয়ে রসায়ন পড়ানোর জন্য যোগ্য বিবেচিত হবেন। আবার যে সমস্ত প্রার্থী এম.এ এবং এম.টেক ডিগ্রিতে ৫৫ শতাংশ নম্বর পেয়ে পাশ করেছেন তারা নেট উত্তীর্ণ না করলেও বিশ্ববিদ্যালয়ে সহকারী অধ্যাপক হিসেবে নিযুক্ত হতে পারবেন।

দেখুন অন্য খবর